જિલ્લામાં જુગાર અને ક્રિકેટ સટ્ટાની બદીને ડામવા પોલીસ ઠેર ઠેર દરોડા કરી રહી છે. ત્યારે એલસીબી પોલીસને બાતમી મળી હતી કે જોરાવરનગર નદીકાંઠા વિસ્તારમાં આવેલા રામદેવપીરના મંદિર પાસે એક શખ્સ આઇપીએલ ક્રિકેટ મેચ પર સટ્ટો રમાડી રહ્યો છે. આથી પોલીસ ટીમે ભરતભાઇ ખરગીયા (ભરવાડ)ના મકાનમાં દરોડો કર્યો હતો. ત્યારે ક્રિકેટ મેચ પર સટ્ટો રમતા ભરતભાઇ ભરવાડને રોકડ રૂ.4200, 4 મોબાઇલ તેમજ સટ્ટાના સાહીત્ય સહીત કુલ રૂ. 15,700 ના મુદ્દામાલ સાથે ઝડપી લીધો હતો.